Karol Divald

Karol Divald (, ; * 2. november 1830, Banská Štiavnica, Rakúske cisárstvo – † 7. november 1897, Prešov, Rakúsko-Uhorsko) bol uhorský lekárnik, fotograf a svetlotlačiar, ktorý nafotografoval Tatry a východné Slovensko a tiež mal jednu z prvých svetlotlačiarní v Uhorsku, ktorá sídlila v Prešove.

 Životopis 
Narodil sa v rodine lesného inžiniera Ferdinanda Divalda a Johanny Schreinerovej v Banskej Štiavnici. Štúdiá začal na lýceu v meste Eger, ale diplom magistra farmácie získal 17. júla 1855 vo Viedni. Po krátkom pôsobení v rakúskom Voralbergu si otvoril lekáreň v Bardejove a neskôr aj v Giraltovciach. Hoci sa rozhodol usadiť sa v Prešove a venovať sa tu iným nelekárnickým aktivitám, lekáreň v Giraltovciach si ponechal stále vo svojom vlastníctve.

Nákup použitého fotoaparátu viedol osvojeniu si základov fotografovania v roku 1860. Začiatky sú spojené s Bardejovskými kúpeľmi. V roku 1858 sa jeho pôsobisko presunulo do Prešova. Tu sa aj oženil 9. februára 1858 s dcérou mešťana Ľudovíta Steinhübela Barborou s ktorou mal 5 detí: Karol (18581924), Ľudovít (18611931), Adolf (18671923), Eduard, Rozália. Po smrti svojej manželky Barbory v roku 1869 sa 26. februára 1870 oženil druhýkrát (zobrazil si sestru svojej prvej manželky - Rozáliu Steinhübel). S druhou manželkou mal tak isto 5 detí, medzi nimi aj Kornela (18721921).

Fotografický ateliér si otvoril v Prešove v roku 1865 a ďalšie si otvoril aj v Starom Smokovci, Bardejove, Bardejovských Kúpeľoch, Levoči, Gelnici, Spišskej Novej Vsi a Budapešti.

Venoval sa portrétom, avšak zaujímavé boli hlavne jeho fotografie krajinkárske a mestských panorám. Karol Divald bol jedným z prvých fotografov, ktorí vystúpili na tatranské štíty s fotoaparátom a zachytil vrchy a doliny Vysokých Tatier ako aj rekreačných zariadení. To bolo spojené s jeho členstvom v Uhorskom karpatskom spolku, založenom v roku 1873, ktorého bol aktívnym členom.

V rokoch 18731879 vydáva albumy s fotografiami Vysokých Tatier. Kde v počiatkoch boli fotografie v albumoch reprodukované formou drevorytu. Tiež nafotil sériu fotografií z Pienín.

V Mníchove v roku 1877 si osvojil techniku svetlotlače, čo ho doviedlo k tomu že v Prešove roku 1878 založil prvú svetlotlačiareň v Uhorsku. Fotografie reprodukované touto technikou sú aj v SNG a to Veľký vodopád na Malom Studenom potoku z albumu: Képek a Magas Táträ. Bilder der Hohen Tatra (Obrázky z Vysokých Tatier) a je ich možno vidieť aj na webumenia.skhttp://www.webumenia.sk/katalog?search=karol+divald&page=3.

Nafotil aj albumy jaskýň a to od roku 1880, medzi ktorými boli Dobšinská ľadová jaskyňa, Belianska jaskyňa a Aggtelecká jaskyňa v Maďarsku.

V roku 1890 sa začali fotografie Vysokých tatier predávať ako pohľadnice, v čom pokračovali jeho synovia nakoľko v tomto roku celú sieť ateliérov a svetlotlačiareň predal svojim synom s tým, že Adolf pracoval v ateliéri v Bardejove, Karol viedol ateliér v Starom Smokovci, neskôr v Budapešti a Ľudovít pokračoval v prešovskom ateliéri a svetlotlačiarni.

 Dielo 
 1896 A Rimamurány-Salgótarjáni Vasmű. ()
 1890 Baradla fotoalbum.
 1887 Bélai barlang. () fotoalbum
 1887 Képek Eperjes elhamvadt részeiből. () (Prešov)
 1886 A bánfai fürdő képekben. ()
 18821884 A képzőművészet remekel I–IV. () (Budapest)http://bookline.hu/product/home.action?_v=Divald_Karoly_Wagner_Janos_A_kepzomuveszet_remekei&id=2103486514&type=10http://sclib.svkk.sk/his01/Record/000000886
 18731888http://gallica.bnf.fr/ark:/12148/btv1b85538078.r=Divald A Magas Tátra. () fotoalbumhttp://gallica.bnf.fr/ark:/12148/btv1b8432879n.r=Divaldhttp://gallica.bnf.fr/ark:/12148/btv1b8432877t.r=Divald

 Galéria 

 Referencie 

 Literatúra 
 ALMÁŠIOVÁ Lucia  KUSÁ, Alexandra: Károly Divald a jeho synovia. Z Prešova do Budapešti. [Slovenská národná galéria, Bratislava, 28. 6. – 6. 10. 2024.] Bratislava : Slovenská národná galéria, 2024. 176 s. ISBN 978-80-8059-274-5
 KYSEĽOVÁ, M.: Dynastia Divaldovcov: Uhorsko poznalo Prešov polstoročie vďaka státisícom portrétov a fotografií. In: Prešovský večerník. Roč. 13, č. 3090/28. 10. 2002, s. 1617.
 KYSEĽOVÁ, M.: Lekárnické váhy a camera obscura. In: ŠVORC, Peter (ed.): Príbehy starého Prešova. Prešov: UNIVERSUM, 2003, s. 156161.

 Externé odkazy 
 Záznam o narodení a krste v matrikefarnosti Banská Štiavnica; záznam číslo 2; pokrstený ako Carolus Ferdinandus Divald
 Osobnosti Prešova: Karol Divald
 Múzeum tatranskej kinematografie Karol Divald
 K. Divald na A MAGYAR HEGYMÁSZÁS ÉS TURIZMUS ARCKÉPCSARNOKA

Kategória:Uhorské osobnosti
Kategória:Slovenskí fotografi
Kategória:Osobnosti z Banskej Štiavnice
Kategória:Slovenskí lekárnici
Kategória:Slovenskí vydavatelia